**PEDAGÓGIAI PROGRAM**

Szolnoki Kőrösi Csoma Sándor Általános Iskola és

Alapfokú Művészeti Iskola

Szolnok

I. kötet

NEVELÉSI TERV

Kilencedik, átdolgozott kiadás

2020

**SZOLNOKI KŐRÖSI CSOMA SÁNDOR ÁLTALÁNOS ISKOLA ÉS**

**ALAPFOKÚ MŰVÉSZETI ISKOLA**

5000 Szolnok, Nagy Imre krt. 20.

Szerkesztés:

Gál Gábor intézményvezető

Társszerkesztés és kontroll:

Barta Gabriella intézményvezető-helyettes

Turiné Bajzáth Erika intézményvezető-helyettes

Kulinné Kupai Márta intézményegység-vezető

2020

Tartalom

Az intézmény bemutatása 4

1. Az iskola nevelési programja 5

1.1 A nevelő-oktató munka pedagógiai alapelvei, céljai, feladatai, eszközei, eljárásai 5

1.1.2 A pályaorientáció megvalósulása 6

1.2 A személyiségfejlesztéssel kapcsolatos feladatok 8

1.3 Pedagógiai feladataink a fenntarthatóságra nevelés és egészségfejlesztés területén 9

1.3.1 Az elsősegély-nyújtási alapismeretek elsajátítása 14

1.4 A közösségfejlesztéssel kapcsolatos pedagógiai feladatok 15

1.4.1 A tanítási órán megvalósítható közösségfejlesztő feladatok 15

1.4.2 Az egyéb foglalkozások közösségfejlesztő feladatai 15

1.4.3 A diák-önkormányzati munka közösségfejlesztési feladatai 16

1.4.4 A szabadidős tevékenység közösségfejlesztő feladatai 17

1.5 A pedagógusok helyi feladatai, az osztályfőnök feladatai 17

1.6 A kiemelt figyelmet igénylő tanulókkal kapcsolatos pedagógiai tevékenység 18

#### 1.6.1 A tehetség, képesség kibontakoztatását segítő tevékenységek 19

#### 1.6.2 A tanulási kudarcnak kitett tanulók felzárkózását segítő program 21

##### 1.6.3 A beilleszkedési, magatartási és tanulási nehézségekkel küzdők segítése 21

##### 1.6.4 Az ifjúságvédelemi feladatok ellátása 25

##### 1.6.5 A szociális hátrányok enyhítését segítő tevékenység 30

1.7 A tanulóknak az intézményi döntési folyamatban való részvételi rendje 31

1.8 Kapcsolattartás a szülőkkel, tanulókkal, az iskola partnereivel 32

1.8.1 A tanulók közösségét érintő kapcsolattartási formák 32

1.8.2 A szülők közösségét érintő együttműködési formák 33

1.9 A tanulmányok alatti vizsga vizsgaszabályzata 33

1.10 Az iskolaváltás, valamint a tanuló átvételének szabályai 35

1.11 Az intézmény hagyományos programjai, rendezvényei, jeles napjai 36

**Az intézmény bemutatása**

***KÜLDETÉSNYILATKOZATUNK***

***„Az iskola dolga, hogy megtanítassa velünk, hogyan kell tanulni, hogy felkeltse a tudás iránti étvágyunkat, hogy megtanítson bennünket a jól végzett munka örömére és az alkotás izgalmára, hogy megtanítson szeretni, amit csinálunk, és hogy segítse megtalálni azt, amit szeretünk csinálni.”***

***Szent-Györgyi Albert***

 Több mint négy évtizede működő intézményünk nyolc évfolyamos általános iskolaként és több mint három évtizede legfeljebb 12 évfolyamos alapfokú művészeti iskolaként látja el közoktatási feladatát. Arra törekszünk, hogy a város alapfokú iskolái közt elfoglalt kiemelkedő helyünket és hagyományos értékeinket megtartsuk, az iskola hírnevét öregbítsük, megszerzett tudásunkat, tapasztalatunkat továbbadjuk.

 Célunk, hogy színvonalas oktató-nevelő munkánkkal szilárd alapismereteket adjunk, és biztos alapkészségeket nyújtsunk tanulóinknak, mellyel biztosítjuk számukra a továbbtanulás lehetőségét. Segítünk abban, hogy diákjaink egészséges, kiegyensúlyozott, a felnőttek világában boldogulni tudó emberekké váljanak. Feladatainkat igyekszünk jól felkészült, szakmailag igényes, megújulásra képes, a minőség iránt elkötelezett munkatársakkal végezni, amelyhez megfelelő munkakörülményeket biztosítunk. Tevékenységünket olyan közszolgáltatásnak tekintjük, mellyel a közvetlen és közvetett partnereink igényeit partnereinkkel együttműködve teljesítjük.

A Szolnoki Kőrösi Csoma Sándor Általános Iskola és Alapfokú Művészeti Iskola Szolnok belvárosában, a vasútállomás közelében fekszik, körülötte zömmel lakótelepi és kisebb részben családi, illetve társasházas környezettel.

Az iskola 1978-ban épült paneltechnológiával. Az épület alapterülete 8679 m², benne három részre osztható tornaterem található megfelelő felszereltséggel. Az épületben 36 oktatási célú terem van, 30 normál méretű tanterem, ezek közül is hét szaktanteremként használható. Egy utólag kialakított táncterem szolgálja a táncoktatást.

Az irodahelyiségek, tanári szobák, könyvtárterem, aula, szertárak, folyosók, karbantartói és egyéb helyiségek jól szolgálják az iskola működését. Anyagraktározás és irattári tárolás számára további helyre lenne szükségünk. Iskolánkat a 2013-2014-es tanév alatt teljesen felújították egy pályázatnak köszönhetően.

Az épületet gondozott előkert, nagy területű, aszfalt- és rekortán borítású sportpálya, kisebb füves rész veszi körül. Az iskola területe zárt, kerítéssel biztosított. Az intézményben főzőkonyha, ebédlő, büfé áll az iskolahasználók rendelkezésére. A konyha üzemeltetője a TISZT Kft. (Tiszaligeti Szállásértékesítő és Turisztikai Korlátolt Felelősségű Társaság).

## 1. Az iskola nevelési programja

### A nevelő-oktató munka pedagógiai alapelvei, céljai, feladatai, eszközei, eljárásai

Az intézmény munkájának tervezésekor és a megvalósítás során igyekszünk figyelembe venni a társadalmi, a települési és az intézményi viszonyokat, az érvényben lévő oktatáspolitikai igényeket, elvárásokat. Törekszünk arra, hogy programunk reális és megvalósítható legyen, amely optimális terhelést biztosít a tanítási-tanulási folyamat minden résztvevőjének.

Iskolánkban a nevelés és oktatás összhangjára törekszünk, hiszen az egészséges arány biztosítja tanulóink harmonikus személyiségfejlődését. Olyan nevelési rendszert építünk és fejlesztünk tudatosan, melyben meghatározó az európai humanista hagyományokra és értékekre épülő erkölcsiség és szellemiség, a hazaszeretet, a magyarság- és identitástudat, a lokálpatriotizmus, az ember- és természetszeretet.

 Alapvető célunk tanulóink képességeinek, készségeinek fejlesztése annak érdekében, hogy mindegyikük eljusson saját lehetőségeinek csúcsára. Pedagógiai, szakmai munkánkban, a tanítás-tanulás folyamatában az egyéni bánásmód eszközrendszerével egyenlő esélyeket igyekszünk biztosítani tanítványainknak. Ezért fokozott figyelmet szentelünk a tehetséggondozásra éppen úgy, mint a hátránykompenzációra, azon belül is a sajátos nevelési igényű, a beilleszkedési, tanulási és magatartási nehézséggel küzdő tanulók fejlesztésére, a hátrányos és a halmozottan hátrányos, illetve más hátrányokkal bíró tanulók esélyegyenlőségének megteremtésére.

 Fontos alapelvünk, hogy minden tanulónk egyenlő bánásmódban részesül, a hátrányos megkülönböztetés bármilyen okból tilos. Folyamatosan ügyelünk arra, hogy minden iskolai tevékenység során érvényesüljenek a demokratikus elvek, megfelelő súllyal szerepeljenek a nemzeti és a humanista értékek, tanulóink mindenek fölött álló érdeke érvényre jusson.

 Tanulóink képességeinek olyan irányú és mértékű fejlesztése a célunk, amely lehetővé teszi, hogy az egészséges személyiségfejlesztés figyelembevételével a tanórákon szerzett szilárd és korszerű ismereteket eszközként felhasználva kialakuljanak az önálló ismeretszerző képességek.

A Nemzeti Alaptanterv elvárásai alapján az iskola az életpálya-tervezést, a pályaorientációt az életkori sajátosságokhoz illeszkedve, széles körű információk, tapasztalatok biztosításával támogatja. Ennek eredményeképpen a tanuló képessé válik, hogy tanulási, életpályát érintő és érzelmi célokat tűzzön ki, azok elérése érdekében erősségeire támaszkodva fejleszti képességeit, készségeit és tehetségét. Képessé válik a továbbtanulással, az életpálya-választással kapcsolatos döntések meghozatalára, valamint felismeri, ha a munkaerő-piaci változások miatt módosítania kell eredeti elképzeléseit, és a helyzethez illően alkalmazkodik. *A pályaorientáció* hagyományos értelemben az a folyamat, mely során az egyén saját igényeinek és képességeinek figyelembevételével, a lehető legszélesebb körű információk birtokában meg tudja határozni azt a pályát/foglalkozást/szakmát, melyet életútja egészén vagy egy részén szívesen végezne. A modern szemléletmód szerint a pályaorientáció célja nemcsak a konkrét iskolaválasztás, pályaválasztás támogatása, hanem a személyiség tartós beillesztése a munka világába.

**1.1.2 A pályaorientáció megvalósulása**

A pályaorientáció megerősítése a köznevelési intézményrendszerben, különös tekintettel a matematikai, természettudományos, informatikai és műszaki pályák választásának népszerűsítésére és ahhoz kapcsolódó kompetenciák fejlesztése az EFOP - 3.2.5-17 "Mi a pálya" Pályaorientáció a Szolnoki Tankerületi Központban pályázat tartalmi elemeinek fenntartása segítségével.

A pályaorientációs folyamat megvalósulásának lépései:

1. A „Kíváncsiak Klubja” élménypedagógiai program 2-5. évfolyamon az egész napos nevelés keretei között (szakköri formában). Időkerete heti 2 óra/csoport vagy havi 1x2 óra legalább 1-1 csoport megalakulásával a 2-3. és a 4-5. évfolyamból. Ez éves szinten 18 óra.
2. A 72 órás „Kalandozás a pályaorientációs tenger szigetein” program 5-8. évfolyamon, összesen 72 óra időtartamban.

A 72 óra pályaorientációs foglalkozás során tanulói portfóliók készülnek, amelyek a pályaorientációval kapcsolatos tevékenységeket összegzik, rendszerezik, áttekintik.

A program megvalósulását, oktatásszervezési megoldását a következő táblázat tartalmazza:

|  |  |  |  |
| --- | --- | --- | --- |
| **Évfolyam** | **Modul** | **Óraszám** | **Oktatásszervezési megoldás** |
| **5.**  | **Bevezetés****Ráhangolás:**elemi ismeretek szerzése a pályaorientáció, a pályaválasztás, szakma, foglalkozás kifejezésekről | 3 | Osztályfőnöki óra, 5. évf. 2. félévtől, kötött |
| **5.**  | **Minden, ami utazás!** | 9 | Osztályfőnöki óra, kötött 1. modul |
| **5.**  | **Egy Földünk van, vigyázzunk rá!** | 9 | természetismeret óra |
| **6.**  | **Csak természetesen – csak okosan!** | 9 | technika és életvitel - természetismeret |
| **6.**  | **Szolgáltatások és élmények** | 7 | technika és életvitel |
| **6.** | **Mi kerül az asztalra?** | 7 | technika és életvitel |
| **6.** | **5-6. évfolyam zárása**A két évfolyam során megismert foglalkozási területek rendszerezése.A tanulói portfóliók áttekintése, elrendezése. | 3 | osztályfőnöki óra |
| **7.** | **Gépek és mi** | 5 | technika és életvitel |
| **7.** | **Elektronika – robotika – informatika** | 8 | informatika  |
| **8.** | **Jövő(d)be nézz!**Ebben a modulban összegezzük az ismereteket, megnézzük az egyéni elképzeléseiket, jövőbeli pályaválasztásukat, a szakmatanulási irányultságukat, az ahhoz szükséges kompetenciákat. Fontos szerepet kap az önmenedzselés, az önismeret is, mely a tanulókhoz leginkább illő pályaválasztást alapozza meg. | 12 | Osztályfőnöki óra 1. félév, kötötten utolsó modul |

1. A 3 lépcsős tanácsadási folyamat megvalósítása 7-8. évfolyamon. Első lépcsőfok az osztályfőnök, második lépcsőfok szükség esetén a pályaorientációs felelős, harmadik pedig szintén szükség esetén a pedagógiai szakszolgálat pályaorientációs tanácsadást végző szakembere.
2. Évente 1 pályaorientációs nap megtartása.
3. 7-8. évfolyamon 1 tanműhely és 1 vállalatlátogatás évente.
4. Projektverseny megvalósítása, mely az aulánkban megrendezett kiállítással zárul.

Célunk, hogy tanulóink a nyolcadik osztály elvégzése után az alkalmazóképes tudás birtokában sikeresen tanuljanak tovább a középiskolákban, illetve alkalmasak legyenek az élet-hosszig tartó tanulás stratégiájának elsajátítására, alkalmazására.

Azon tanulóinknak, akik a művészetoktatási intézményünkben is tanulnak, alapvető célunk, hogy a mozgásművészet elsajátítása során mozgáskultúrájuk, esztétikum iránti elkötelezettségük kiemelten fejlődjön, a néptáncoktatás a hagyomány- és kultúraörökség ápolásával is társuljon, hatással legyenek tanítványaink a környezetükre, művészetet értő és azt pártoló felnőttekké váljanak.

Nevelő-oktató munkákban a nevelés valamennyi feladatára alkalmazható módszerek jelen vannak, így a következőkkel élhetünk:

* A meggyőzés, felvilágosítás, tudatosítás lehetséges módszerei: minta, példa és példakép, eszménykép, bírálat és önbírálat, beszélgetés, előadás, vita és beszámoló.
* A tevékenység megszervezésének módszerei: megbízás, ellenőrzés, értékelés, játékos módszerek, gyakorlás.
* A magatartásra ható ösztönző módszerek: ígéret, biztatás, elismerés, írásbeli vagy szóbeli dicséret, osztályozás, pontozás, jutalmazás.
* A magatartásra ható kényszerítő módszerek: felszólítás, követelés, parancs, büntetés.
* A negatív viselkedés kialakulását a következő módszerekkel igyekszünk megakadályozni: felügyelet, ellenőrzés, figyelmeztetés, tiltás, elmarasztalás, intés.
* Az információk továbbításának módjai tanulóinknak: beszéd, beszélgetés, mimika, szemmozgás, tekintet, testhelyzet, testtartás, testközelség, gesztusok.
* A szociális technikák azt foglalják magukba, amikor a családtól, majd az iskolai közösségtől viselkedési és magatartási mintát kapnak.

### 1.2 A személyiségfejlesztéssel kapcsolatos pedagógiai feladatok

 Az iskolai személyiségformálás iránytűje az a légkör, amely a fejlődéshez szükséges biztonságnak és elfogadásnak a melegét sugározza. A légkör ereje és töltése elsősorban a pedagógus személyiségéből, interakcióiból ered, aki úgy alakítja az iskolai élet mindennapjait, hogy minél közelebb kerüljön az egyes gyermekekhez. A tanuló számára a lehető leg-optimálisabb testi-lelki fejlődést, az értelmi és érzelmi kibontakozást csak az egyéni szükségletekre épülő pedagógiai megoldásokkal érhetjük el.

 Az oktató-nevelő munkának a személyiségformálásban betöltött két alapfunkciója: az ismeretátadás és a képességfejlesztés egymásra épülve, összekapcsolódva, egymást ki-egészítve és egyben erősítve jelennek meg.

 Az iskolától függetlenül jelen lévő szocializációs hatások, életminták nap mint nap befolyásolják tanulóinkat a kortárs csoportok és az információk tömege által, melyek sok esetben a tárgyi értékek preferálását és negatív hatásokat közvetítenek feléjük.

 Ezzel szemben az iskolai közösségben az ember, az élet, a természet szeretetét és megbecsülését, a pozitív életszemléletet, a humanisztikus értékeket kívánjuk megerősíteni.

 A családi nevelés problémái, a szülői modellek gyengülése miatt az iskolára jelentős szerep és felelősség hárul a normák közvetítésében, a szociális tanulás feltételeinek megteremtésében.

 Művészeti nevelésünk során feltárjuk a művészet megörökítő, átörökítő szerepét, megértetjük tanulóinkkal, hogy az alkotás a legértékesebb emberi alapképesség. Meg-alapozzuk a tanulók esztétikai szemléletét, az értékes alkotások iránti igényét. Pozitív élmények biztosításával kialakítjuk azokat az emberi tulajdonságokat, magatartási szokásokat, melyek a művészetek területén az eredményes szereplés összetevői. Az alkotó tevékenység során fejlesztjük az akarati, alkotó-alakító cselekvőképességet.

 Mindezek alapján a tanulók személyiségformálásának folyamatában a következőket tartjuk fontosnak: az elfogadás, a motiválás, a pozitívumokra történő támaszkodás, a sikerélményhez juttatás a pedagógia minden színterén (a tanórákon, differenciált tanulásszervezéssel, az egyéb foglalkozások keretében, a választható szabadidős tevékenységek során.) Lásd: Személyiségfejlesztés a szabad időben.

Egyik célunk a személyiségfejlesztés a szabad időben. A szabadidős tevékenység a személyiség önmegvalósításának szerves része. Ezek hatására megváltozik a gyermek és a közösség kapcsolat, a gyermek és a nevelők együttműködése, a gyermek aktivitása, alkotó-képessége javul, fejlődik önbizalma, sikerélmény elérésére törekszik, érdeklődővé válik, bővül a kapcsolata tágabb környezetével, olyan értelmes tevékenység végzését tartja fontosnak, amelyeket hasznosítani tud.

Kiemelt szerepet kap az együttműködés, alkalmazkodás, önellátás, önkifejezés, pozitív önértékelés képességének fejlesztése. Fejleszti a testi, lelki, szellemi egészséget, az akaratot, a jellemet, a cselekvési képességet, az erkölcsi arculatot, a művelt, kulturált magatartást.

Elvárás, hogy a szabadidős tevékenységek sokrétű, színes választékot nyújtsanak, és igazodjanak a tanulók igényeihez, képességeihez, életkori sajátosságaihoz. A tevékenységek erősítsék az én-tudatot, legyenek az öröm forrásai, nyújtsanak élményt a gyereknek, adjanak lehetőséget az önmegvalósításra, a feszültség oldására. Az önkifejezés a személyiség vala-mennyi összetevőjére ható eszköz, a helyes önértékelés kialakulásának lényeges eleme.

A közösség és személyiségfejlesztés egyik lehetősége a *Boldogságóra* elnevezésű program alkalmazása, melynek céljai:

A boldogságra való képesség fejlesztése révén:

* a gyermekek könnyebben nézzenek szembe a kihívásokkal
* a probléma megelőzése vagy kezelésének fejlesztése
* a lelki egészség tényezőinek megismerése
* pozitív életszemléletre való képesség tanítása, gyakorlása.

**1.3 Pedagógiai feladataink a fenntarthatóságra nevelés és egészségfejlesztés területén**

A fenntartható jövő csak a gazdasági, a társadalmi és a környezeti érdekek harmonizálásával valósítható meg. A fenntarthatóság érdekében ezeken a területeken az alábbi kiemelt céljaink vannak:

* ***A környezeti nevelés****:*
	+ Környezettudatosság, környezet-etikus magatartás, környezetünk védelme, beleértve a klímaváltozással és a tudatos fogyasztással kapcsolatos szempontokat;
	+ Biológiai sokszínűség fenntartása érdekében az állat- és növényvilág védelme;
	+ Természeti erőforrásokkal való fenntartható gazdálkodás, takarékos használat.
* ***A társadalmi felelősségvállalás****:*
	+ Szociális igazságosság, esélyegyenlőség;
	+ Társadalmi sokszínűség, szolidaritás, békés egymás mellett élés.
* ***A felelős szervezet működtetése****:*
	+ Tisztességes, átlátható szervezeti működés;
	+ Környezeti terhelés csökkentése pl. takarékos papír-, víz-, áram és tisztítószerfelhasználás
	+ Emberközpontúság a teljes iskolaközösség tekintetében;
	+ Társadalmi szerepvállalás.

A környezet és az egészség egymástól el nem választható fogalmak. A természeti környezet óvása, védelme nélkül nem beszélhetünk egészséges emberi életről sem, mivel az ember a természet része. Az általa okozott természeti-környezeti szennyeződések károsan hatnak vissza a saját szervezete működésére.

Ennek szellemében kívánjuk nevelni a ránk bízott gyermekeket, és programjainkkal a szülők és a környék lakóinak környezet- és egészségtudatos magatartását is fejleszteni kívánjuk.

Ökoiskolaként szeretnénk, ha iskolánk olyan intézménnyé válna, ahol természetes körülmények között zajlik néhány foglalkozás (iskolakert, erdei iskola). A belső terek hangulatosabbak lesznek, több növény lesz mindenütt. Diákjaink és dolgozóink figyelnek az intézmény energia- és vízfelhasználására, csökken a keletkezett hulladék mennyisége, melynek java részét szelektíven gyűjtjük.

|  |  |  |  |
| --- | --- | --- | --- |
| **A NAT 2019-ben megfogalmazott** ***Fejlesztési területek –nevelési célokhoz* kapcsolódó intézményi pedagógiai alapelvek, értékek, célok** | **Feladatok** | **Iskolakerti tevékeny-ségre épülő feladatok** | **Sikerkritériumok** |
| **A TANULÁS ÉS TANÍTÁS ALAPELVEI** |
| A fenntarthatóságra nevelés és egészségnevelés az oktatás és nevelés valamennyi területén jelenjen meg!  | A helyi tantervben műveltségi területenként és a tanmenetekben is konkrétan jelöljük meg a feladatokat és az alkalmazni kívánt módszereket. Ökoiskolai munkacsoport működtetése. | A projektalapú tanítás előtérbe helyezése.Pozitív megerősítés és a tanulói kooperációt lehetővé tevő munkaformák és módszerek megkeresése az iskolakert munkák során. Ezek a tanulókat ösztönzik a közös megoldások keresésére, a szociális érzékenységre, az alkalmazkodásra, a felelősség megosztásra, illetve a másokért való felelősségvállalásra, a toleranciára és egymás kölcsönös tiszteletére.  | Az iskolai élet egészét átfogó fenntarthatóságra nevelés és egészségnevelés valósul meg: - átdolgozott tanmenetek; - több környezettudatos tartalom a tanórákon |
| Erősítsük a tantárgyközi kapcsolatokat, hogy a tanulók egységben lássák az egy témához tartozó ismereteket!  | A jeles napokhoz (az állatok, a víz, a föld világnapja, a madarak és fák napja) kötődő aktivitások (kiállítások, vetélkedők, előadások szervezése).Részvétel a tanév rendjében szereplő témaheteken. | A széttagolt ismeretek rendszerszemlélettel összekapcsolódnak, egyre több tanuló vesz részt tanulási projektben, a gyerekek örömmel készülnek a következő projektre.  |
| Fejlesszük a tanulók problémamegoldó gondolkodásmódját, az önálló ismeretszerzés képességét – megalapozva az élethosszig tartó tanulást!  | Zöld faliújság; „Zöld sarok” kialakítása az iskolai könyvtárban, szakkönyvek, folyóiratok, online elérhető anyagok. Internet-hozzáférés biztosítása. Az iskola-rádióban „zöld” rovat nyitása. | Az iskolakertben életkornak megfelelő tevékenységek végzése. Az iskolakerti „tanítás” során pozitív differenciálással történő munkamegosztás az életkori sajátosságok figyelembevételével. | Egyre több gyerek kér feladatot, tart kiselőadást, „sürög-forog” a könyvtárban, ír cikkeket, tudja használni a szakirodalmat. Szép eredményeket érünk el különböző versenyeken. |
| **A FENNTARTHATÓ JELEN ÉS JÖVŐ IRÁNTI ELKÖTELEZETTSÉG** |
| A pedagógusok, a felnőtt dolgozók és a szülők személyes példájukkal legyenek a környezettudatos életvitel és egészséges életmód hiteles terjesztői!  | Képzések, továbbképzések tartása az adott témában. Részvétel a városi egészségmegőrzési és a területi sportversenyeken.Családi, iskolai és városi sportnap szervezése.Kőrösi KupaAz ökológiai lábnyom csökkentése érdekében a kerékpárral közlekedő gyerekek, dolgozók számának növelése. | Családi - iskolakerti programok szervezése. Az iskola egészét érintő: gyermek- pedagógus- szülő, valamint civil szervezet együttműködése a fenntartható jövőt érintően az iskolakerten keresztül. | A felnőttek rendelkeznek mindazon ismeretekkel, szakmai hozzáértéssel és személyiségvonásokkal, amelyek a fenntarthatóság és egészséges életmód iránti igény alakítását szolgálják. Egyre több szülő, tanár vesz részt ezeken a programokon. Környezetkímélő iskolai programok valósulnak meg. Növekszik a kerékpárral közlekedő gyerekek, dolgozók száma. |
| Az iskola tisztaságának javítása, a szemét mennyiségének csökkentése.  | „Tiszta, rendes tanterem” cím meghirdetése a diákönkormányzat támogatásával.Szelektív hulladékgyűjtés – egyelőre csak a papír folyamatos gyűjtése, tárolásának és elszállításának meg-szervezése. A helyes vásárlói szokások kialakítása.  | Hulladékkezelési megoldások az iskolakert és az iskolagyümölcs kapcsán pl. komposztálás. | Javul az iskola tisztasága. A tanulók és az iskola dolgozói szelektíven kezelik a papír-hulladékot. Csökken az elszállított szemét mennyisége. Kevesebb a csomagolási hulladék a szemetesekben. A gyerekek ismeretekre és tapasztalatokra tesznek szert arról, hogy a fenntartható fejlődés érdekében mit tehetnek. |
| Takarékoskodás a vízzel és a villannyal.  | Rendszeres, majd alkalmankénti ellenőrzések. (ügyeletes nevelők és tanulók) | Takarékos gazdálkodás, esővízgyűjtés az iskolakertben található növények öntözésére. | Nem lesznek nyitva felejtett vagy csöpögő csapok, égve felejtett villanyok. Észrevehetően csökken az iskola víz- és villanyszámláján szereplő összeg, erről tájékoztatás. |
| **NEMZETI ÉS EURÓPAI AZONOSSÁGTUDATRA, HAZASZERETETRE ÉS AKTÍV ÁLLAMPOLGÁRSÁGRA, DEMOKRÁCIÁRA NEVELÉS** |
| A tanulók ismerjék meg szűkebb környezetüket, lássák az értékeket, problémákat, ápolják a hagyományokat!  | Részvételi lehetőség a környék (pl. Nefag ZRt. Erdei Művelődési Ház és Erdei Iskola vagy a Tiszapüspöki) erdei iskola programjaiban minden osztály számára, illetve a 6. évfolyam számára a németországi Arnsberg erdei iskolájában. A kapcsolat fenntartása.Tanulmányi séták, iskolán kívüli foglalkozások, vetélkedők szülő- és lakóhelyünk megismerése céljából. | A tanulók bevonása az egészséges, rendezett és hasznos szűkebb és tágabb környezet kialakításába iskolakert létrehozásával, az iskolapark gondozásával. | Ha ismeri környezetét, annak hagyományait jobban szereti, kötődik hozzá és megóvja. A rendezvényeken egyre többet érdeklődnek, tudnak a helyi és tágabb környezetről, és ezt a többieknek is szívesen elmondják.  |
| **TANULÁSI KÖRNYEZET** |
| Egészségesebb tantermek és közösségi terek | Az elhasználódott padok, székek cseréje korosztályokhoz igazodó, rugalmasan átalakítható berendezésekre.Az iskolapadok optimális ülő- és írómagasságának megfelelő szélességének kialakítása. Megfelelő szellőztetés. | Az iskolakertben olyan terápiás sarok kialakítása, ahol nyugodt környezetben tanulhatnak, és használhatnak eszközöket megfigyelésekhez. Önálló ötletek megvalósításának lehetősége az iskolakertben.  | Tanulóink az életkori sajátosságokhoz igazodva könnyen átrendezhető tantermekben tanulhatnak.Kevesebb tanuló szenved helytelen testtartásból adódó gerincbetegségben.  |
| **TESTI-LELKI EGÉSZSÉGRE NEVELÉS** |
| Mindennapi testmozgás és a lelki egészség védelme | Mindennapos testnevelés 1-8. évfolyamig.DSE sportcsoportok működtetése, úszás.Rendszeres mozgás a balett és a néptánc tanszak óráin.Bekapcsolódás a Boldogságóra Programba  | Az iskola parkosított részében és a felújított sportudvaron biztosított a rendszeres mozgás, a tantermen kívüli foglalkozás. | Egyre több tanuló vesz részt a sportcsoportok munkájában, az iskolai sportrendezvényeken, városi tömegsportversenyeken.A Boldog Iskola cím birtokában egyre több osztály kapcsolódik be a programba. |
| Egészségesebb táplálkozás | Javaslat az iskolai büfé választékára és a konyha étrendjére az egészséges táplálkozás szellemében.Egészség-expo a 3. évfolyam részvételével; projekt/témanap alsó és felső tagozaton egészségmegőrzés témában. | Az iskolakertben termesztett zöldségek felhasználása, felhasználhatóságuk megismertetése. | Előtérbe kerülnek az egészséges táplálkozást elősegítő áruk és ételek, csökken a túlsúlyos tanulók száma. |
| Dohányzás, alkoholfogyasztás és kábítószer-használat megelőzése | Etika és osztályfőnöki órákon a téma feldolgozása során a tanulók személyiségének fejlesztése, az egészséges test és lélek harmóniájának erősítése.Együttműködés az iskola védőnőjével és rendőrével.Pályázati lehetőségek, akciók kihasználása.  | Osztályfőnöki, illetve erkölcstan óra megtartásának lehetősége a szabadban, az iskolakertben. | Fejlődik a tanulók konfliktusmegoldó képessége, csökken a titokban dohányzók száma. Megelőzzük az alkohol- és drogfogyasztást. |
| **EGYÜTTMŰKÖDÉSRE ÉS KÖLCSÖNÖS TISZTELETADÁSRA NEVELÉS A****TÁRSAS KAPCSOLATOKBAN** |
| Egymás munkájának, személyiségének tisztelete, a közös célokért való együttműködés. | A megfelelő szabályrendszer kidolgozása, és elfogadás az iskolakertben. Az egymásra épülő folyamatok tiszteletben tartása és megismerése az iskolakertben. Az iskolán kívüli személyek bevonásával komplexebb együttműködés kialakítása. | A tanulók az iskolakerti tevékenységük során megtanulják felismerni és önállóan követni az iskolai közösség életét meghatározó és a társadalmi csoportok működését szabályozó normákat. Megtanulják felismerni saját szerepüket és kibontakozási lehetőségeit a csoportban. | A felmerülő konfliktusok könnyebb megoldása. Iskolakerti játékok, munkák során szerzett társas tapasztalatok átültetése a mindennapokba.Az iskolai programok szervezésébe bevonjuk a tanulókat, feladatokat kapnak a program lebonyolításában.  |

#### 1.3.1 Az elsősegély-nyújtási alapismeretek elsajátítása

Az elsősegélynyújtás bárki által végzett olyan egészségügyi tevékenység, aminek célja a hirtelen egészségkárosodás megállapítása vagy feltartóztatása.

„Mindenkinek kötelessége – a tőle elvárható módon – segítséget nyújtani, és a tudása szerint arra illetékes egészségügyi szolgáltatót értesíteni, amennyiben sürgős szükség, vagy veszélyeztető állapot fennállását észleli, vagy arról tudomást szerez.” ***/1997. évi CLIV. tv. az egészségügyről 5.§ (e)/***

*Az elsősegélynyújtás célja:*

A segítség adása addig, amíg a szakszerű segítség meg nem érkezik, a közvetlen életveszély elhárítása. A laikus elsősegély-nyújtónak nem gyógyítania kell, hanem csökkentenie kell a baleset vagy rosszullét következményeit, lehetőleg megelőzni a további állapotromlást.

Az egyén és a társadalom számára egyaránt fontos és egyre szélesebb körben felismert szükséglet, hogy minél több állampolgár legyen képes a saját illetve mások testi épségét, egészségét veszélyeztető állapotot felismerni, szaksegítséget hívni és a hivatásos segélynyújtó helyszínre érkezéséig megfelelően, magas színvonalon elsősegélyben részesíteni az arra rászorulókat.

Az iskolai elsősegélynyújtás oktatásának legfőbb célja:

* az élet megmentése,
* a további egészségkárosodás megakadályozása,
* a gyógyulás elősegítése.

Az elsősegély-nyújtási alapismeretek elsajátításának formái:

* Elméleti ismeretek átadása és folyamatos szinten tartása
* Gyakorlati bemutatók. Főbb szabályok az elsősegélynyújtásban:
* A sérültet az orvosnak kell ellátnia, nekünk gondoskodnunk kell a mentők értesítéséről, valamint arról, hogy a segítség megérkezéséig lehetőleg ne romoljon a sérült állapota.
* Úgy cselekedj, hogy ne okozz további balesetet!

További szabályok:

Először villámgyorsan tájékozódnunk kell. A tájékozódás során öt kérdésre kell választ kapnunk:

* Mi történt?
* Hogyan történt?
* Hány sérült van?
* Milyen sérüléseik vannak?
* Van-e még valamilyen veszélyforrás, ami további sérüléseket okozhat?

Az elsősegély-nyújtási alapismeretek elsajátítása tanítási órákon belül (osztályfőnöki, biológia- és testnevelésóra) és a délutáni csoportfoglalkozásokon valósul meg. Szakszerű segítséget lehet kérni a tanítási gyakorlathoz az iskola-egészségügyi szolgálattól, munka- és balesetvédelmi oktatóktól, képzett elsősegélynyújtó kollégáktól.

**1.4** **A közösségfejlesztéssel kapcsolatos pedagógiai feladatok**

Az iskolában eltöltött idő megnövekedésével sokoldalú lehetőség nyílik a közösség-alakító minták megismertetésére, az emberi kapcsolatok gazdagságának és az egymáshoz tartozás örömének megtapasztalására.

Az iskola közvetíti mindazokat az értékeket és követelményeket, melyeket a tanulók az iskolai közösségben elsajátítanak, s felnőtté válva társadalmi gyakorlatként alkalmazni tudnak. Hozzásegíti a tanulókat a demokratikus joggyakorlás elsajátításához, és az iskolában szerzett tapasztalatok későbbi hasznosításához. Az esetleges kudarcélmények és a sikerek hiánya miatt a tanulók közösségi nevelése, közös élményhez juttatása kiemelt fontosságú: színterei lehetnek például az iskolai sportkörök, az ünnepségek, a szakkörök.

**1.4.1 A tanítási órán megvalósítható közösségfejlesztő feladatok**

Az iskolai tanórákon az ismeretek átadásával, azok számonkérésével olyan objektív követelményrendszerbe illeszti be a tanulót, mely az egyénnek, mint a közösség tagjának az állandó fejlesztését szolgálja.

A szülő és az iskola közös feladata, hogy a gyermekekkel elsajátíttassa a közösségi együttműködés szabályait, az iskolai házirendet és szokásrendet, és azt életkoruknak, fejlettségüknek figyelembevételével betartassa velük. Ennek alapján hatékonyan vehet részt minden tanuló a tanítási órákon, biztosítva a saját és mások tanuláshoz való jogát, valamint a pedagógussal való együttműködés eredményességét.

A legnagyobb közösségteremtő erővel az osztályközösségek bírnak, fejlesztésük elsősorban az osztályfőnök feladata, felelőssége és kötelessége is egyben. Az iskola nevelési célkitűzéseinek, feladatainak ismeretében az osztályfőnök irányítja, foglalja egységes rendszerbe, koordinálja mindazokat a nevelő hatásokat, amelyek az iskolában érvényesülnek.

**1.4.2 Az egyéb foglalkozások közösségfejlesztő feladatai**

Az egyéb foglalkozások közül a 1-6. évfolyamon a napköziben és 7-8. évfolyamon a tanulószobában is a nevelés mellett központi helyet foglal el a tanulás. Az egyéb foglalkozások ezen körének feladata a tanulással kapcsolatos munkakészségek, képességek, akarati és jellembeli tulajdonságok fejlesztése, erősítése.

A 7-8. évfolyam számára a tanulószoba nyitott. Ott is biztosított a nevelői felügyelet. A tanulók lehetőséget kapnak arra, hogy szaktanári segítségnyújtással felkészüljenek a tanítási órákra. Itt alkalom nyílik a tanulási kudarcnak kitett tanulók felzárkóztatására is, ha ők vagy szüleik ezt igénylik, vagy ha a szaktanárok ezt javasolják, és az érintett gyermekek, szülők ezt elfogadják.

 Ezeken a foglalkozásokon is szerepet kap az adott közösség céljainak együttes megfogalmazása és megvalósítása, amely feltételezi az együttműködés képességét, a toleranciát, a segítségadást és annak elfogadását egyaránt.

A tanulóközösségek, a közösségi élet kialakulása, a tanulóknak a közösségbe beilleszkedése nem valósítható meg kizárólagosan a tanórai vagy ahhoz nagyon hasonló egyéb foglalkozások keretében. Szükséges olyan együttlétek kialakítása, amely mentes a tanórák kötöttségétől, az ismeretek számonkérésének feszültségétől.

Ilyen közösségfejlesztésre alkalmas tanórán kívüli lehetőségek iskolánkban:

* szakkörök, énekkar, tömegsport, művészeti csoportok, erdei iskola, tanulmányi és kulturális versenyek, házi bajnokságok, kulturális és sportrendezvények, ünnepélyek, megemlékezések, tanulmányi kirándulások;
* diák-önkormányzati munka keretén belül iskolagyűlések, hulladékgyűjtés, iskolarádió és iskolaújság alkalomszerűen.
* színház-, mozi- és hangverseny-látogatás, könyvtári foglalkozás, múzeumlátogatás stb.

Mivel a tanulók életkoruknál fogva segítségre, bátorításra szorulnak, így a pedagógusok kötelessége segíteni, előmozdítani a tanulók közösségi életének megszervezésére irányuló törekvéseket.

**1.4.3 A diák-önkormányzati munka közösségfejlesztési feladatai:**

A diákönkormányzatok a tanulók irányító, önszervező közösségei, melynek keretében a tanulók a pedagógus irányítóval (DMS-tanárok) együtt, saját fejlettségüknek megfelelő szinten önállóan intézik saját ügyeiket.

A diákönkormányzat célirányos tevékenységéhez megbízható, stabil szervezettségre van szüksége. Tisztségviselőit demokratikus úton választja, illetve demokratikus úton hozza létre megfelelő szerveit, amelyek a közösség megbízásából hivatottak az ügyek megvitatására, határozathozatalra.

Az iskola diákönkormányzata közvetíti a tanulók felé mindazokat az értékeket és követelményeket, amelyeket a tanulók az iskolai közösségben elsajátíthatnak, s felnőtté válva társadalmi gyakorlatként alkalmazni tudnak.

Hozzásegíti a tanulókat a demokratikus joggyakorlás elsajátításához, és az iskolában szerzett tapasztalatok későbbi hasznosításához.

A szülő, az iskola, az iskolán belül pedig a diákönkormányzat egyik kiemelt feladata, hogy a gyermekekkel elsajátíttassa a közösségi együttműködés szabályait, az iskolai házi-rendet és szokásrendet, és azt életkoruknak, fejlettségüknek figyelembevételével betartassa velük.

Fontos feladata olyan közös érdekeken alapuló együttes és konkrét célok kijelölése, amelyek nem sértik az egyéni érdekeket, azokkal összhangban vannak. Fontos továbbá a kialakított, meglévő vagy hagyományokon alapuló közösségépítő tevékenységek fejlesztése, a régi tevékenységek mellett új hagyományok teremtése.

Felelőssége ugyanakkor a diákönkormányzatnak az olyan közösség kialakítása, fenntartása, további fejlesztése, amely büszke saját közösségének sikereire, értékeire, amelyek által eltérhet más közösségektől.

**1.4.4 A szabadidős tevékenység közösségfejlesztő feladatai:**

A gyerekek testi–lelki egészsége érdekében szükséges mozgásigényük, pihenési igényük kielégítése, az étkezés, levegőzés biztosítása. Ön- és társas kapcsolatok fejlesztése közösen alkotott csoportszabályokkal, a közösségért vállalt feladatokkal, a játékpedagógia alkalmazásával válik lehetővé.

A szervezett és kötetlen tevékenységek, a tanulás, a játék, a pihenés és a szórakozás helyes arányaira oda kell figyelnünk. Ezek váltakozása, rendje nagy nevelő hatással van a gyerekekre. Biztosítja az egészséges életritmust, növeli az akaraterőt, a kötelességtudatot, segíti a pozitív munkaszokások kialakulását.

### 1.5 A pedagógusok helyi feladatai, az osztályfőnök feladatai

A pedagógusok, osztályfőnökök feladatainak részletes listáját személyre szabott munkaköri leírásuk tartalmazza.

A *pedagógusok legfontosabb helyi feladatait* az alábbiakban határozzuk meg.

* a tanítási órákra, *illetve a digitális oktatásra* való felkészülés,
* a tanulók dolgozatainak javítása,
* a tanulók munkájának rendszeres értékelése,
* a megtartott tanítási *és online órák* dokumentálása, az elmaradó és a helyettesített órák vezetése,
* a különbözeti, az osztályozó és pótvizsgák lebonyolítása,
* kísérletek összeállítása, dolgozatok, tanulmányi versenyek összeállítása és értékelése,
* a tanulmányi versenyek lebonyolítása,
* tehetséggondozás, a tanulók fejlesztésével kapcsolatos feladatok,
* felügyelet a vizsgákon, tanulmányi versenyeken, iskolai méréseken,
* iskolai kulturális és sportprogramok szervezése,
* osztályfőnöki, munkaközösség-vezetői, diákönkormányzatot segítő feladatok ellátása,
* az ifjúságvédelemmel kapcsolatos feladatok ellátása,
* szülői értekezletek, fogadóórák megtartása,
* részvétel nevelőtestületi értekezleteken, megbeszéléseken,
* részvétel a munkáltató által elrendelt továbbképzéseken,
* a tanulók felügyelete óraközi szünetekben és ebédeléskor,
* tanulmányi kirándulások, iskolai ünnepségek és rendezvények megszervezése,
* iskolai ünnepségeken és iskolai rendezvényeken való részvétel,
* részvétel a munkaközösségi értekezleteken,
* tanítás nélküli munkanapon az intézményvezető által elrendelt szakmai jellegű munkavégzés,
* iskolai dokumentumok készítésében, felülvizsgálatában való közreműködés,
* szertárrendezés, a szakleltárak és szaktantermek rendben tartása,
* osztálytermek rendben tartása és dekorációjának kialakítása.

Az *osztályfőnököt* – az osztályfőnöki munkaközösség vezetőjével konzultálva – az intézményvezető kéri fel a feladatra minden tanév júniusáig, a megbízást augusztusában véglegesíti, a felmenő rendszer elvét is figyelembe véve.

* Az iskola pedagógiai programjának szellemében neveli osztályának tanulóit, munkája során maximális tekintettel van a személyiségfejlődés jegyeire.
* Együttműködik az osztály diákbizottságával, segíti a tanulóközösség kialakulását.
* Segíti és koordinálja az osztályban tanító pedagógusok munkáját. Kapcsolatot tart a szülőkkel, az osztály szülői munkaközösségével.
* Figyelemmel kíséri a tanulók tanulmányi előmenetelét, az osztály fegyelmi helyzetét, a tanulók tanórán kívüli tevékenységét.
* Minősíti a tanulók magatartását, szorgalmát, minősítési javaslatát a nevelőtestület elé terjeszti. alsó tagozaton az érintett nevelőket tájékoztatja.
* Szülői értekezletet tart.
* Ellátja az osztályával kapcsolatos ügyviteli teendőket: *az elektronikus* osztálynapló vezetése, ellenőrzése, félévi és év végi statisztikai adatok szolgáltatása, törzslapok, bizonyítványok, megírása, továbbtanulással kapcsolatos adminisztráció elvégzése, hiányzások igazolása.
* Segíti és nyomon követi osztálya kötelező orvosi vizsgálatát.
* Kiemelt figyelmet fordít az osztályban végzendő ifjúságvédelmi feladatokra, kapcsolatot tart az iskola ifjúságvédelmi felelősével.
* Tanulóit rendszeresen tájékoztatja az iskola előtt álló feladatokról, azok megoldására mozgósít, közreműködik a tanórán kívüli tevékenységek szervezésében.
* Javaslatot tesz a tanulók jutalmazására, büntetésére, segélyezésére.
* Részt vesz az osztályfőnöki munkaközösség munkájában, segíti a közös feladatok megoldását.
* Tanítási órákat, foglalkozásokat látogat az osztályban.

**1.6** **A kiemelt figyelmet igénylő tanulókkal kapcsolatos pedagógiai tevékenység**

*Kiemelt figyelmet igénylő gyermek, tanuló:*

* különleges bánásmódot igénylő gyermek, tanuló:
	+ sajátos nevelési igényű gyermek, tanuló,
	+ beilleszkedési, tanulási, magatartási nehézséggel küzdő gyermek, tanuló,
	+ kiemelten tehetséges gyermek, tanuló,
	+ a gyermekek védelméről és a gyámügyi igazgatásról szóló törvény szerint

 hátrányos és halmozottan hátrányos helyzetű gyermek, tanuló.

*Kiemelten tehetséges gyermek, tanuló:*

Az a különleges bánásmódot igénylő gyermek, tanuló, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség.

#### 1.6.1 A tehetség, képesség kibontakoztatását segítő tevékenységek

####

Minden tanuló, mint személyiség, önálló és egyedi sajátosságokkal jellemezhető. A tanulók eltérő mennyiségben és szinten, eltérő módon és eszközökkel, eltérő ütemben és hatékonysággal találkoznak a számukra elsajátítandó tananyaggal, követelményekkel és elvárásokkal. Fejlesztésük csak akkor valósítható meg, ha az oktatás minden területén érvényesülnek az alternativitás, a differenciáltság szempontjai.

# Iskolánk, mint „Kiváló, akkreditált tehetségpont” (Szolnoki Kőrösi Tehetségpont TP 111 001 504) kiemelt figyelmet fordít azokra tanulókra, akik egy vagy több területen kiemelkedő adottságokat, képességeket, teljesítményeket és érdeklődést mutatnak.

A hozzánk járó gyermekeket ***versenyeztetjük*** tanulmányi, levelezős tanulmányi vagy sportversenyeken. Ezen kívül az egyéb foglalkozásokon, pályázati programok megvalósításával, kulturális rendezvényeken, művészeti iskolánk balett- és néptánc tanszakán fejlesztjük gyermekeinket.

A szülők és a gyermekek körében végzett partneri igényfelmérés mutatja számunkra, hogy igénylik a tehetségek korai felismerését és kibontakoztatását. A tehetséget az jellemzi, hogy az átlagostól eltérő, érzékenyebb, fogékonyabb, egyénibb, nehezebben kezelhető. Különösen érvényes ez a kreatív gyermekekre.

A bármely területen kiemelkedő képességű gyermekek megkapják iskolánkban azt a lehetőséget, hogy saját adottságaikhoz, képességeikhez mérten megfelelően tudjon fejlődni személyiségük. Vigyázni kell, mert a legtehetségesebb tanulókat sem szabad túlterhelni.

Feladatunk az egyes tanulókban rejlő többletértékek, az átlagnál jobb képességek megismerése és fejlesztése, a tehetségkutatás. Versenyeredményeink fokozatos gyarapítása. Tanulóink középiskolai felvételi arányának megtartása, javítása. A hátrányos helyzetű tanulók bejuttatása érettségit adó középiskolákba. A tehetség minél korábbi felismerése. Megfelelő szintű fejlesztő feladatok, tevékenységek elvégzése, ellenőrzése. A sikeres teljesítmény eléréséhez megmérettetési lehetőségek biztosítása. A teljesítmény erkölcsi elismerése, jutalmazása.

Az iskolai élet minden területén szervezett tevékenységi formák előkészítése, irányítása, vezetése és értékelése során figyelembe kell venni a tanulók életkorát, fejlődési ütemét, előző eredményeit, önállóságának mértékét, adott tevékenységi körben nyújtott teljesítményét, azon egyéb tulajdonságait, melyek indokolják a differenciálást.

E célból a tevékenységeknek megfelelő módon a következő eszközök alkalmazhatók:

* eltérő képességek szerinti csoportok,
* teljesítmény alapján szervezett alkalmi csoportok,
* tehetséggondozó csoportok létrehozása.

A csoportképzés alapja lehet:

* a tanulók belső motivációja, ***érdeklődés,***
* tanítói, tanári megfigyelés,
* pedagógiai mérések.

A differenciáltan szervezett (elsősorban a gyakoroltatást, ismétlést, rendszerezést szolgáló) órákon felhasználhatók a tanulóknak előzetesen kiadott feladatok, a párhuzamos óravezetés, a választható feladatok alkalmazása, a teljesítmény- és motivációarányos terhelés.

Az iskolai életben a tehetség, képesség kibontakoztatását segítő tevékenységi körök:

* differenciált óravezetés
* differenciált otthoni feladatadás
* szakkörök, sportkörök
* könyvtárhasználat
* tanulmányi versenyek
* kulturális rendezvények
* személyes beszélgetések
* levelezős versenyek
* sportversenyek
* pályázati programok
* felvételi előkészítők

A tehetségek kibontakoztatásához szükségesek: adottságok, helyes értékrend, társadalmi igény, megfelelő iskolarendszer, kellően felkészített pedagógusok, speciálisan felkészült pedagógusok, az iskolán belül megfelelő keretek, külső lehetőségek, támogatások, helyes pedagógiai szemlélet, alkalmas tanítási módszerek, meleg, barátságok környezet kialakítása, segítő szándék, olyan közeg kell, ahol sok mindenben kipróbálhatják magukat a gyerekek, és amelyben mindig barátságos ösztönzés segíti őket.

Figyelni és segíteni kell a tehetséges tanulóknak, hogy jól be tudjanak illeszkedni az osztályközösségbe. Nevelőmunkánkban ezért is hangsúlyos a személyiségfejlesztés és közösségformálás összhangja.

A tehetségfejlesztés alapvető területei, lehetőségei, módjai a nívócsoportos és az emelt óraszámú oktatásban: a képességek szerinti csoportok alakításával történik.

Az 1-8. osztályban az angol tantárgy tanítását eltérő óraszámú csoportbontásban valósítjuk meg.

Felső tagozaton nemek és képességek szerinti csoportbontásban valósítjuk meg a testnevelés oktatását.

A művészeti iskolában a balett- és néptánc tanszakon a mozgás örömének biztosítása mellett az egyéni képességek figyelembevételével a tanulók mozgásművészetének magas színvonalú fejlesztése történik. Ezt indokolja iskolánk tanulóinak heterogén összetétele.

Az EFOP 3.2.6-16-2016-00001 a tanulók képességkibontakoztatásának elősegítése a köznevelési intézményben című projekt keretében, a Magyar Táncművészeti Egyetem partnerintézményeként az átvett szakmai programok tananyagát, módszertanát is alkalmazzuk a tanórai tevékenységekben (beleértve a fakultációkat, a projekt alapú és az epochális tanulásszervezési formákat is), valamint a tanórán kívüli egyéb nevelő-oktató munkában, a helyi tantervi és tantárgyi programoknak megfelelően a szakkörökben, a szabadidős tevékenységek során, nyári táborokban. A partner egyetem az átadott tananyagokhoz és módszertani támogató dokumentumokhoz a projekt futam idejében és annak fenntartási időszakában korlátlan elektronikus hozzáférést biztosít.

*A* *Mi Iskolánkért Alapítvány* támogatja a tehetséggondozást, a versenyek nevezési díjainak részbeni vagy teljes kifizetésével a szociálisan hátrányos gyerekek esetében, illetve a legeredményesebb tanulók jutalmazását.

#### 1.6.2 A tanulási kudarcnak kitett tanulók felzárkózását segítő program

A tanév minden osztályban szintfelméréssel, 1. osztályban bemeneti méréssel kezdődik, s ezek alapján szervezzük meg a felzárkóztató foglalkozásokat, a tanulók fejlesztését. Minden alsó tagozatos osztálynak biztosítunk felzárkóztató foglakozásra lehetőséget.

A 3-4. évfolyamon magyar nyelv, irodalom és matematika tantárgyból évfolyami szintű csoportbontással tanítunk.

A napközi otthonban az önálló tanulás alatt nyílik mód az egyéni felzárkóztatásra. A felső tagozaton a napközi otthonban és a tanulószobán kérhetnek segítséget az elakadó, nehezebben haladó tanulók.

##### 1.6.3 A sajátos nevelési igényű és a beilleszkedési, magatartási és tanulási nehézségekkel küzdő tanulók segítése

A 2011. évi CXC. törvény a nemzeti köznevelésről 4.§ 25. bekezdése szerint 2012.09.01-től sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi, látási, hallási, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.

Iskolánk tanulói összetételében jelentős a sajátos nevelési igényű tanulók száma.

Az intézményünkben a helyi igényeket felmérve, valamint intézményünk személyi és tárgyi adottságait, feltételeit tekintve az iskolánk az alábbi sajátos nevelési igény ellátását látja el:

* diszlexia
* diszgráfia
* diszkalkulia
* iskolai képességek kevert zavara
* kevert specifikus fejlődési zavar
* nem meghatározott fejlődési zavara az iskolai készségeknek, tanulási zavar veszélyeztetettség
* hiperkinetikus zavarok, magatartászavar
* aktivitás- és figyelem zavar
* autizmus és spektrumzavar

Az iskola a teljes integrációt tudja biztosítani a fent felsorolt sajátos nevelési igényű tanulók számára. Az átlagos osztálylétszám számításánál a sajátos nevelési igényű tanuló kettő vagy három főként vesszük figyelembe a szakértői vélemény alapján. Javasolt, hogy számuk az osztály teljes létszámának a 10%-át ne haladja meg.

A nemzeti köznevelési törvény alapján az alábbiakat biztosítjuk a sajátos nevelési igényű gyermekek részére:

* Fokozott pedagógiai megsegítés minden érintett tantárgy esetén.
* Szükség esetén (szakértői és *igazgatói döntésre*) egy évfolyam tananyagának elsajátítására egy tanévnél hosszabb időt is engedélyezünk.
* A tanulót az igazgatószakértőijavaslatra egyes tantárgyakból vagy tantárgyrészekből mentesíti az érdemjegyekkel és osztályzatokkal történő értékelés és minősítés alól. Helyette az előírtaknak megfelelően szöveges értékelést és minősítést alkalmazunk.

 A tanulónak az érdemjegyekkel és osztályzatokkal történő értékelés és minősítés alól mentesített tantárgyak/tantárgyrészek óráin is részt kell vennie, szintjének, képességeinek megfelelően differenciált foglalkozásban részesülve.

Humánerőforrás

* pszichopedagógia szakos gyógypedagógus
* Az utazógyógypedagógus-hálózat szakemberei.

Tárgyi feltételek

* szakmai segédeszközök (szakkönyvek, speciális tankönyvek, munkafüzetek, tanulási segédletek, foglalkoztatók, egyénre szabott tananyagok, fejlesztő játékok és eszközök)
* fejlesztőszoba

Gyógypedagógiai habilitációs, rehabilitációs tevékenység:

* a gyógypedagógus nem konkrét tananyagot tanít, nem korrepetál, hanem azokat a készségeket, képességeket segíti kibontakozni, amelyek elengedhetetlen feltételei az iskolai előre haladásnak,
* segít megelőzni az iskolai kudarcokat, a tanulási zavarokra ráépülő viselkedési zavarokat és neurotikus tüneteket,
* egyéni fejlesztési tervet készít a szakértői véleményben szereplő korrekciós és nevelésijavaslatok alapján,
* az egyéni fejlődési lap betétívén rögzíti a foglalkoztatások sorszámát, időpontját és tartalmát,
* az elektronikus naplóban számon tartja a tanuló megjelenését, a habilitációs, rehabilitációs célú foglalkoztatások sorszámát és időpontját,
* figyelemmel kíséri a tanulók haladását, részt vesz a részeredmények értékelésében, javaslatot tesz az egyéni fejlesztési szükséglethez igazodó módszerváltásokra,
* a sajátos nevelési igényű tanulóval foglalkozó többségi pedagógusokkal partneri viszonyt épít ki, a közös tervezés és gondolkodás érdekében,
* támogatást nyújt a többségi pedagógus számára a differenciáláshoz a tantervi követelmények szintjén,
* szükség esetén rendszeres kapcsolatot tart a sajátos nevelési igényű tanulóval foglalkozó más szakemberekkel (pszichológus, logopédus),
* segíti a helyi feltételek és a gyermek egyéni szükségleteinek összehangolását,
* a hozzá forduló szülőknek – otthoni körülmények között is megvalósítható – ötleteket, tanácsokat, hozzáférhető szakirodalmat ajánl,
* konferenciákon, szakmai fórumokon, továbbképzéseken vesz részt.

Pedagógiai célú habilitációs, rehabilitációs célú foglalkoztatás tartása:

# a szakértői véleményben javasolt különleges bánásmód keretében a sajátos nevelési igényű tanuló állapotának megfelelő gyógypedagógiai ellátás biztosítása egyéni/mikrocsoportos formában és a nemzeti köznevelési törvényben előírt óraszámban,

* kizárólag a kötelező tanórai foglalkozásokon túl szervezhető, tanulót a tanítási órákról foglalkozásra kiemelni tilos,
* csoportalakítás a szakértői véleményben szereplő diagnózis alapján, valamint az osztályfok és az egyéni képességek figyelembevételével történik.

**Beilleszkedési, tanulási, magatartási nehézség (BTMN)**

 A beilleszkedési, tanulási, magatartási nehézséggel küzdő gyermek, tanuló az a különleges bánásmódot igénylő gyermek, tanuló, aki a szakértői bizottság véleménye alapján az életkorához viszonyítottan jelentősen alul teljesít, társas kapcsolati problémákkal, tanulási, magatartás-szabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos technikákat mutat, de nem minősül sajátos nevelési igényűnek.

 A BTMN-nel küzdő gyermekek a 2011. évi CXC. törvény a nemzeti köznevelésről 47. § (8.) bek. alapján fejlesztő foglalkoztatásra jogosultak, melynek heti minimum óraszámára a Nevelési Tanácsadó a szakvéleményében javaslatot tesz, mely óraszám a tanuló állapotának megfelelően emelhető. A Nevelési Tanácsadó, ha szakvéleményében javaslatot tesz, a tanulót az igazgató mentesíti egyes tantárgyakból, tantárgyrészekből az értékelés és minősítés alól.

 Az iskola vezetője minden BTMN-es tanuló esetében határozatot ad ki a szakvélemény megérkezése után.

 A nevelési-oktatási intézmény vezetője felelős a fejlesztő foglalkoztatások szak-véleményekben meghatározottak szerinti megszervezéséért. A BTMN-nel küzdő tanulók ellátása fejlesztő pedagógus/gyógypedagógus kompetenciája.

 Mind a fejlesztő pedagógusnak, mind a gyermeket tanító pedagógusoknak figyelembe kell vennie a tanuló egyéni adottságait, fejlettségét, képességeit, tehetségét, fejlődési ütemét. Biztosítaniuk kell a tanuló számára a köznevelési törvény által biztosított pozitív disz-kriminációs lehetőségeket.

Ezek lehetnek:

* A tananyagnak (mennyiségben és nehézségi fokban) a gyermek képességeihez való igazítása, adása.
* A tanulás folyamatának egyidejűleg többcsatornás (auditív, vizuális, kinesztikus) információ közvetítéssel való segítése a tanuló fő feldolgozási csatornájának előtérbe helyezésével.
* Rugalmasabb időkeret a tananyag-feldolgozásában és a számonkérésben, több idő biztosítása, vagy azonos időkeretben kevesebb feladat adása.
* A tanuló nyelvi készségeihez való igazodás a tananyag átadásakor és a számonkéréskor.
* Tanári segítségadás (pl. szöveg felolvasása, szómagyarázat, illusztráció, szemléltetés stb.).
* Sokoldalú eszközhasználat gyakorló és számon kérő helyzetekben egyaránt a tantárgy lehetőségei és a pedagógus szakmai megítélése szerint.
* A tanuló számára választhatóvá tenni, hogy tudásáról írásban vagy szóban kíván számot adni.
* A tanórákon differenciáltan foglalkoztatni. Közvetlen kétszemélyes helyzetek teremtése a tanítási órákon, egyéni támogatás a biztosabb továbbhaladás érdekében.
* Folyamatos pozitív megerősítéssel, állandó sikerélményekhez juttatással a tanulási motiváció megőrzésének, a helyes önértékelés kialakulásának, a másodlagos (iskolai kudarcokból fakadó) személyiségkárosodás megelőzésének segítése az önállóság képességének fokozatos erősítése.

A fejlesztőpedagógus feladata:

* a fejlesztőpedagógus nem konkrét tananyagot tanít, nem korrepetál, hanem azokat a készségeket, képességeket segíti kibontakozni, amelyek elengedhetetlen feltételei az iskolai előrehaladásnak;
* egyéni fejlesztési tervet készít a szakvéleményben megfogalmazott korrekciós és nevelési javaslatok, valamint az általa végzett egyéni mérések alapján;
* egyéni fejlődési lapot vezet a tanulókról;
* az elektronikus naplóban számon tartja a tanuló megjelenését és a foglalkozások tartalmát;
* együttműködik az osztályfőnökökkel, a szaktanárokkal, a gyógypedagógussal, a gyermek- és ifjúságvédelmi felelőssel, valamint a Nevelési Tanácsadó szakembereivel;
* a tanév során legalább két alkalommal fogadóórát tart;
* a hozzá forduló szülőknek és pedagógus kollégáknak tanácsokat, hozzáférhető szakirodalmat ajánl.

##### 1.6.4 Az ifjúságvédelemi feladatok ellátása

*A nehezen kezelhető gyermekekkel való foglalkozás*

Az iskolában negatívnak minősített viselkedési megnyilvánulások a gyerek családi és iskolai kapcsolatzavaraival, érzelmi életének sérüléseivel függnek össze. A magatartás-problémák egy részében a gyökerek a család érzelmi életében és nevelési követelményeiben kereshetők. A következő jelekből ismerhetjük fel a nehezen kezelhető tanulókat:

- közöny, passzivitás, érzelemszegénység, az érdeklődés hiánya, elkülönülés, közömbösség a társak iránt, túlzott félelem, szorongás, ok nélküli sírás, irigység vagy féltékenység más gyerekekkel kapcsolatban, koncentrációs nehézség, teljesítményromlás, apró holmik eltulajdonítása stb.

A magatartás-problémák egyik, az iskolában legszembetűnőbb formája az agresszív megnyilvánulásokban fejeződik ki. Agressziót vált ki az agresszió látványa, a helytelen, rossz példa és az agresszió elviselése.

A beilleszkedési problémák leggyakoribb formái:

* az együttműködés hiánya
* durva hang, érintkezés
* feltűnési vágy, imponálni akarás
* agresszivitás, kötekedés
* ellenséges, tekintélyellenes viselkedés
* megbízhatatlanság
* felelőtlenség
* peremhelyzet a csoportban
* az érzelmi-indulati élet szélsőséges kiegyensúlyozatlansága
* gyenge kudarctűrés

Pedagógiai feladatunk: az iskola egész élet- és tevékenységrendszerével, emberközpontú légkörével segíthet az érintett tanulóknak. Fontos a gyerekek harmonikus, kiegyensúlyozott fizikai és pszichikai teherbíró képességének fejlesztése. Ehhez az intézményen belül törekednünk kell a nyitott, őszinte, oldott, közvetlen, bensőséges kapcsolatok kialakítására és fenntartására.

Már az óvodásoknak szervezett előkészítő programok is elősegítik a gyerekek iskolai beilleszkedését, mert az 1. osztályok kialakításakor törekszünk azonos összetételű csoportok képzésére.

Eszközeink lehetnek:

* a konfliktusfeloldó játékok, gyakorlatok, a resztoratív technika
* a bizalmon épülő tanár-diák kapcsolat
* problémamegoldó technikák, beszélgetések
* a döntések elemzése
* a boldogságórákon torténő pozitív szemlélet alakítása

Törekednünk kell az osztályszinten előforduló teljesítménycsökkenés és az iskolával való szembefordulás megnyilvánulásai ellen. Ilyen példák jelzik: késések, gyakori igazolt vagy igazolatlan hiányzás, a felszerelés gyakori hiánya, a házi feladatok elkészítésének rendszeres elmulasztása, a tájékoztató füzetek elhagyása, „otthon felejtése”, a puskázás, a hamisítás és a rongálás stb. Minden esetben elemezzük a negatív eseményeket is a megfelelő szinten: az iskola egész közössége, az évfolyamok, az osztályok, a kis csoportok vagy az egyén szintjén.

Figyelmet kell fordítani a kedvezőtlen közérzetet jelző megnyilvánulásokra:

* teljes érdeklődéshiány
* elkülönülés a társaktól
* gyakori hangulatváltozás
* fokozott kapcsolatigény
* túlzott érzékenység
* tartósan nyomott hangulat
* gyakori betegség

Rendszeresen át kell gondolnunk, hogy az osztályba járó gyerekek milyen segítséget igényelnek tanulmányi téren a kudarc megelőzése érdekében. Számba kell vennünk – egyenként és osztályszinten – melyek azok a tünetek, amelyek nehezítik vagy akadályozzák a sikerhez vezető utat.

Az okok feltárása a gyermek viselkedésének megértéséhez alapvetően szükségesek, majd a helyes eljárás a házirendnek megfelelően. Értékeljük, hogyan sikerült megoldani a problémát. A folyamatba bevonhatjuk szükség esetén a pedagógustársainkat, az iskolavezetést, az ifjúságvédelmi felelőst, az osztálytársakat, a szülőket.

Azokat a gyerekeket, akiknél rendszeresen jelentkeznek vagy állandósulnak a magatartászavarra utaló tünetek, és a szülővel való együttműködés sem hozott javulást, a Pedagógiai Szakszolgálat Nevelési Tanácsadójába irányítjuk.

Alkalmazott módszereink:

* Otthonos, családias környezet megteremtése, ahol felszabadult légkör a jellemző. A felszabadult légkörben jó a gyermekek közérzete, nő a tanulók aktivitása, önállósága, szorgalma, fegyelme, felelősségtudata, szélesedik érdeklődési köre, erősödik a tanuláshoz való viszonya.
* A tananyag elsajátítása tevékenykedtetéssel. A gyermekek természetes életterében zajló, a személyiségfejlesztést meghatározó tevékenységek: a játék, a tanulás, a munka, a cselekedtető helyzetek összekapcsolódóan jelennek meg. Minél többfajta módon tapasztalják, figyelik meg az új ismeretet a tanulók, annál maradandóbb tudás birtokába jutnak. A fejlesztendő képességek egymáshoz kapcsolódóan jelennek meg a különféle, változatos eszközök és tevékenységformák alkalmazásával. A tanulás sokirányú fejlesztéssel történik.
* Differenciált, egyénre szabott feladatok, tevékenységek, egyéni bánásmód. A gyermek mindig olyan nehézségi fokú feladatok, tevékenységet kap, melynek végrehajtása biztos sikerrel jár. Fejleszteni kell a tanulók kudarctűrő képességét, és megtanítani a kudarc feldolgozására. Kellő mértékű segítéssel, tapintatos irányítással és rávezetéssel a kudarcot elkerülhetjük. A sikerélmény olyan felszabadult, gátlásoktól mentes lelkiállapotot eredményez, mely kiindulópontja az újabb és egyre nehezedő tevékenységeknek, mellyel már az önbizalom birtokában próbálkozik a tanuló.
* Élményhez, sikerélményhez juttatás. Az élmények motiválják érzelmeiket, gazdagítják tudatukat, gondolkodásukat, fejlesztik egyéniségüket, erősítik akaratukat és cselekvési készségüket.
* Sikerre sarkalló pozitív motivációk. Elsőrendű szerepük van, melyek örömöt nyújtanak, munkára, alkotó kedvre ösztönöznek. Változatos óravezetés, a mindig érdekes és újat hozó feladatokra és játékokra való rácsodálkozás, a motivációs módszerek tárháza, mely aktív részvételre készteti a gyerekeket az órán.
* Játékosság. Feloldja a tanulás egyhangúságát, érzelmekkel, élményekkel köti össze a közösség tagjait. Megszünteti a tanulással szemben tapasztalható gátlásokat, fokozza az érdeklődést. Játékos módszerekkel a tanítás-tanulás folyamatába könnyen beépíthető a felfedezés és megismerés élménye, megkönnyíti a viszonylag nehezebb tevékenységek elvégzését. Aktivitást, tanulási vágyat teremt, élményszerűvé teszi a tanulást. Ez a gyermek személyiségének sokoldalú, harmonikus nevelését szolgálja.
* Mozgásos tevékenységek. Pihentetnek, ellazítanak, ezáltal biztosítják a gyermekek aktivitását.
* A szemléltetés szintén az aktivitás fokozásának, illetve a mélyebb megértésnek és a tartós emlékezetbe vésésnek az eszköze.
* Kellően alkalmazott, megérdemelt elismerés. Érzelmi-tudati megerősítés, megnöveli az önbizalmat, az akaratot, a munkafegyelmet.
* Egymás segítése, az együvé tartozás élménye. Az élményekben gazdag közös tevékeny-ségek összetartó, egymást segítő szorgalmas, érdeklődő, aktív közösséget nevelnek. Ebben fontos szerepe van a tanítónak, aki a tanítványaival együtt éli meg a sikert, velük együtt tud örülni az eredményes munkának.

*Gyermekvédelmi feladatok:*

Az 1997. évi „A gyermekek védelméről és a gyámügyi igazgatásról” szóló törvény meghatározott felelősséget állapít meg, többek között az oktatási-nevelési intézmények vonatkozásában is.

Cél: minden tanuló számára biztosítani kell a fejlődéséhez szükséges feltételeket: feltárni a veszélyeztető tényezőket, elősegítve a kialakuló problémák időben történő felismerését, valamint ezek megoldását. Fel kell lépni mindenfajta negatív megkülönböztetés ellen: szemléletformálással és a társadalmi tolerancia befolyásolásával.

Feladatunk: a preventív gyermekvédelem megerősítése, hátrányos helyzet csökkentése, a veszélyeztetettség megszűnésében való segítségnyújtás, együttműködés a különböző szakemberekkel. A szociális segítők bevonása a napi munkába. Fontos gyermekvédelmi nevelési célunk, hogy a hátrányokat kompenzáljuk. Olyan fiatalokat szeretnénk kibocsátani iskolánkból, akik nemcsak középfokon, hanem később is képesek legyenek továbbtanulni.

*Veszélyeztetett gyermekek* azok, akik testi, lelki, értelmi, erkölcsi fejlődését a szülői vagy a gondozói környezete nem biztosítja, ezáltal személyiségkárosodás következik be. Okok lehetnek: ingerszegény környezet, kilátástalanság, nincs perspektíva a szülők előtt, érzelmi sivárság. Büntetett előéletű szülő, alkoholista, iszákos szülő, más erkölcstelen életmódot folytató szülő, brutalitás a családban. Olyan értékrendbeli zavar, amely a társadalmi elvárásokkal ellentétben van. Tanulást hátráltató egészségügyi probléma, gyerekek elhanyagolása, nevelés hiánya, antiszociális magatartás.

A fentiek káros hatása megjelenik az iskolában a gyerekek teljesítmény, viselkedési és kapcsolati zavarainak formájában. Az iskolai gyermekvédelem az első legfontosabb jelzőrendszer, hiszen a gyerekek minden problémája itt érzékelhető először.

Hogyan segíthetünk?

Diagnosztizálunk, az okokat elemezzük, a pedagógiai tennivalókat megtervezzük, a hátrányt csökkentő felzárkóztató foglalkoztatást, nevelést biztosítjuk.

Szociális problémák esetén az ifjúságvédelmi felelős és az osztályfőnök együtt járnak el az iskola vezetőségénél vagy az önkormányzat illetékes szervénél (gyermekjóléti szolgálat, gyámhatóság, jegyző). Az iskolapszichológushoz irányítják az érintett tanulókat.

A hátrányok csökkentésének lehetőségei: napközis, tanulószobás elhelyezés, egyéni törődő, szerető bánásmód, differenciálás tanórán és tanórán kívül, egyéni ütemben való haladás, fejlesztő foglalkozás, egyéni fejlesztési terv készítése, korrepetálások, különórák biztosítása. Szakkörök szervezése, ebben segítjük a hátrányos és veszélyeztetett gyermekek minél nagyobb számban történő bekapcsolódását, és közülük a tehetségesek versenyeztetése, jutalmazása, sikerélményhez juttatása.

Feladatok a közösségben, megbízatások, közösségi programok, tanulópárok kialakítása. Szakemberek bevonásával fejlesztő tréningek szervezése, az önismeret fejlesztése, társadalmi integráció, rendszeres tanulásra való szoktatás, helyes tanulástechnika kialakítása, fokozott ellenőrzés, viselkedés-módosító eljárások, mentálhigiénés programokban való részvétel. Kiemelt figyelmet kell fordítani a pályaorientációs tevékenységre.

Reggeli ügyelet, délutáni ügyelet, iskolai étkeztetés, egészségügyi szűrővizsgálatok lehetősének biztosítása, tanulók szociális helyzetének javítása: segélyezés (anyagi helyzettől függően ingyenes vagy kedvezményes étkeztetés, tanszerellátás), természetbeni támogatás. Az újonnan érkező családok gyors megismerése, és ha szükséges, akkor gyors megsegítése, különösen a családotthonos, illetve a lakásotthonos gyerekek esetében.

Az iskola minden dolgozójának vállalt kötelessége a gyermek veszélyeztetettségének megelőzése, veszélyeztetettség felismerése esetén segítségnyújtás, jelzési kötelezettség (tanárnak, szülőnek, gyermek és ifjúságvédelmi felelősnek, iskolavezetésnek).

Az iskolavezetés, az osztályfőnökök feladatai ezen a területen:

Együttműködés egymással és a gyermekjóléti, gyermekvédelmi szervekkel. Óvoda és iskola közötti átmenet során a tanítók együttműködése a nagycsoportos óvónőkkel, valamint az alsó és felső tagozat átmenetében az osztályfőnökök között a gyermekek körülményeinek és személyiségének gyorsabb megismerése érdekében.

Tájékoztatni a gyermekeket, szülőket és mindenek előtt a pedagógus kollégákat a gyermekek jogairól, gyermekjóléti szervezetekről, szolgáltatásokról, azok elérhetőségeiről, segítő szakemberek bevonásával az egészséges életmóddal kapcsolatos (drog, alkohol, dohányzás megelőzésére) hasznos tudnivalókról rendszeres tájékoztató, felvilágosító programok szervezése. Szakmai értekezletek, belső továbbképzések készítik fel a pedagógusokat az egyes veszélyeztető tényezők, korai tünetek felismerésére.

 Osztályfőnöki órákon, egyéb rendezvényeken segítik a diákokat abban, hogy maguk is felismerjék társaik veszélyeztetett helyzetét, tudják, kinek jelezhetik a problémákat (legyenek tisztában a lehetőségekkel, ne kelljen tartaniuk a hátrányos következményektől). Jogi lépések megtételére ifjúságvédelmi ügyekben az igazgató vagy az igazgatóhelyettes jogosult. Eljárás az igazoltan és igazolatlanul távollévők esetében.

A gyermekvédelmi felelős feladatai

*Gyermekekkel kapcsolatos feladatok:*

Minden esetben a gyermek érdekeinek képviselete. A hátrányos és a halmozottan hátrányos helyzetű tanulók ismerete az iskolai nyilvántartás alapján. A veszélyeztetett helyzetű gyermekek felmérése az osztályfőnökök segítségével. Tanév elején a statisztikai adatok felmérése (hátrányos, veszélyeztetett, magatartás-problémás gyermekek száma az osztályokban). Ezen tanulók szabadidős tevékenységének és tanulási előmenetelének figyelemmel kísérése, és adott esetben javaslat a változtatásokra.

Drog- és bűnmegelőzési programok, hasznos szünidei elfoglaltság szervezése, tanácsadás tanulóknak, fegyelmi eljárásokon való részvétel, szociális ellátások számbavétele, (étkezés, tankönyvtámogatás), mentálhigiénés programok bevezetése, diákönkormányzattal való kapcsolattartás. Személyiségfejlesztés, családi életre nevelés. Szervezések a karitatív rendezvényekre. Jelzési kötelezettség az iskolavezetés és a gyermekjóléti szolgálat felé.

Eljárás az igazolatlanul távollévők esetében. Jelzés a szülőnek, a gyermekjóléti szolgálatnak vagy a kormányhivatalnak, valamint a gyámhatóságnak.

*Pedagógusközösségben végzett feladatai:*

Együttműködés és szemléletformálás, igazgatóval és osztályfőnökkel való kapcsolattartás, információk áramoltatása, továbbképzésekre motiválni, tanácsadás. Nevelőtestületi értekezleteken való aktív részvétel, szakirodalom ajánlása.

*Szülők körében végzett feladatai:*

Családlátogatás, szülői értekezleten, fórumon való aktív közreműködés, előadások, tanácsadás, szemléletformálás. A gyermek- és ifjúságvédelmi felelősnek kijelölt fogadóórája van.

*Önálló feladatai:*

 Külső intézményekkel való kapcsolattartás, a jogszabályi változások figyelése, pályázatok készítése vagy elkészítésében való részvétel, nyilvántartás, ismertetők, szóróanyagok gyűjtése, közreadása, továbbképzés. Beszámolók készítése, kérdőívek kitöltése gyermekvédelmi témákkal kapcsolatban. Segélyekkel kapcsolatos kezdeményezések.

A gyermekvédelmi munka színterei iskolán belül: tanórán, osztályfőnöki órán, tanórán kívül. Iskolán kívül: családoknál és intézményeknél.

**1.6.5 A szociális hátrányok enyhítését segítő tevékenység**

Iskolánk tanulóinak több mint 12 %-a hátrányos helyzetű.

A leggyakoribb okok:

* alacsony jövedelem
* a szülők válása
* haláleset a családban
* hosszantartó betegség
* a szülők tartós távolléte
* többszöri lakhelyváltás
* ingerszegény otthoni környezet
* a család negatív szokásrendszere

*Az etnikai kisebbség gondozása*

Kisebbségi tanulóink száma növekszik. Közülük a családok egy része jól szocializált, a polgári lét felé törekvő, munkát vállaló réteg. Azoknál a családoknál, ahol szükséges a figyelem, a gyermekvédelmi munka kapcsán az osztályfőnök, az ifjúságvédelmi felelős és az iskolavezetés segítenek a problémák megoldásában.

Feladatunk: az ifjúságvédelmi felelős tájékoztatja az iskolán keresztül kapható segélyezési lehetőségekről az osztályfőnököket, akik a szülőknek továbbítják az információt. A családsegítő központba is irányíthatjuk őket.

*Egyedi étkezésidíj-támogatás:*

A 2-8. osztályosok szülei júniusban, az 1. osztályosok szülei szeptemberben nyújthatják be igényeiket, de az egész tanév során is lehetőség van az egyéni térítési díjtámogatás igénybevételére (kereseti igazolás, iskolalátogatásról szóló igazolás 25 év alatt, a rendszeres gyermekvédelmi kedvezményről és gyermekvédelmi támogatásról szóló igazolások, nyugdíjszelvény, vállalkozói igazolás szükségesek).

*Pedagógiai feladatunk:*

A szülőket informálni arról, hogy a megváltozott körülmények milyen hatással vannak gyermekük személyiségfejlődésére. Fokozottan figyelni kell a halmozottan hátrányos és a hátrányos helyzetben lévő gyermekek tanulmányi munkájára, ha sokat hiányzott, feladatunk biztosítani a betegsége alatt, hogy eljussanak hozzá a házi feladatok a szülő közreműködésével és a felgyógyulás után a felzárkóztatás lehetőségét is meg kell adni. A hátrányos és halmozottan hátrányos helyzetű tanulók határozatairól naprakész nyilvántartást vezetünk.

* 1. **A tanulóknak az intézményi döntési folyamatban való részvételi rendje**

A diákönkormányzat az iskola nevelési-oktatási célkitűzéseinek megvalósítását az életkori sajátosságok fegyelembevételével, sajátos eszközökkel, a tanulói aktivitás és öntevékenység fejlesztésével segíti. A diákönkormányzat vezetője beszámolási kötelezettséggel tartozik a végzett munkáról az őt megválasztó közösségnek, tájékoztatási kötelezettsége van iskolavezetés és nevelő-testület felé.

A diákönkormányzat célja:

* A tanulók, tanulóközösségek érdekképviselete valamennyi, a tanulókat érintő kérdésben.
* A diákjogok érvényesítése.
* Az iskolával együttműködve a közösségi élet szervezése.

Feladata:

* Képviseli a tanulókat minden őket érintő kérdésben.
* Él döntési, egyetértési, véleményezési és javaslattevő jogkörével.
* Ezeket a jogokat a diákönkormányzat saját működési szabályzatában rögzíti.
* A diákönkormányzat jogkörénél fogva részt vesz az iskolai élet szervezésében, munkájával segíti az iskola pedagógiai programjában megfogalmazott célkitűzések megvalósítását, az alábbi területeken:
* tanulmányi munka
* sportélet
* túrák, kirándulások
* kulturális programok
* iskolaújság és iskolarádió

Tevékenységi formák:

* Munkaterv alapján szervezetten dolgozik, összefogja az osztályok önkormányzati képviselőit.
* Üléseit naptári terv szerint havonta tartja.
* Évente két alkalommal iskolagyűlésen értékeli a végzett munkát.
* Élő, rendszeres kapcsolatot tart az iskolavezetéssel, közvetíti a diákok véleményét,

javaslatait, az iskolai fórumokon.

* Tevékenyen részt vesz kulturális programok szervezésében, levezetésében.
* Önállóan is szervez programokat, pl: hulladékgyűjtés, klubfoglakozások.
* Szervezi, rendezi és levezeti a DÖK-napokat.

Tevékenységével hozzájárul a tanulók egészséges életvitelének kialakításához.

Iskolán belül segíti megteremteni a diákok kulturált szórakozási lehetőségeit, szervezi a zenés-táncos programokat.

Mindezekhez igényli és kéri a nevelőtestület támogatását.

**1.8 Kapcsolattartás a** **szülőkkel, tanulókkal, az iskola partnereivel**

A legfontosabb: egyeztetni az iskola és a család nevelési elveit. Az együttműködés alapja, hogy a szülő elfogadja az iskola értékrendjét, célkitűzéseit, nevelési programját, az iskola pedig figyelembe vegye a szülők javaslatait. Milyen módon működik közre, illetve segíti a szülő az iskolában folyó nevelőmunkát?

A nevelési elvek egyeztetése a pedagógiai program készítésekor a nevelési terv véleményezése osztály szülői választmánya által. A minőségbiztosítás keretében kérdőíves formában. Ehhez nyújtanak segítséget azok a fórumok, amelyeken a szülők és nevelők közösen vesznek részt.

**1.8.1. A tanulók közösségét érintő kapcsolattartási formák**

A tanulókat az iskola életéről, az iskolai munkatervről, illetve az aktuális feladatokról az iskola igazgatója, a diákönkormányzat felelős vezetője és az osztályfőnökök tájékoztatják.

Az iskola vezetője legalább évente egyszer a diákközgyűlésen, valamint a diákönkormányzat vezetőségének ülésén, a diákönkormányzat vezetője havonta egyszer a diákönkormányzat vezetőségének ülésén és a diákönkormányzat faliújságán keresztül, az osztályfőnökök folyamatosan az osztályfőnöki órákon ad tájékoztatást.

A tanulót és a tanuló szüleit a tanuló fejlődéséről, egyéni haladásáról a szaktanárok folyamatosan (szóban, illetve az elektronikus naplón keresztül írásban) tájékoztatják. A tanulók kérdéseiket, véleményüket, javaslataikat szóban vagy írásban egyénileg, illetve választott képviselőik, tisztségviselőik útján közölhetik az iskola igazgatójával, a nevelőkkel, a nevelőtestülettel.

**1.8.2. A szülők közösségét érintő együttműködési formák:**

A kapcsolattartás szervezett fórumai:

* Szülői értekezletek (tanév elején, félévkor, 1. osztályos beírás után, pályaválasztáskor, rendkívüli esetben osztály szintű szülői értekezletek, tábori szülői értekezletek).
* Fogadóórák (két alkalommal egy tanévben az iskolai munkaterv alapján, alkalmanként, ha indokolt, az osztályfőnökkel és/vagy az iskolavezetéssel, a sajátos nevelési igényű és a beilleszkedési tanulási magatartási nehézséggel küzdő tanulók esetében a gyógypedagógussal, illetve a fejlesztőpedagógussal).
* A magatartászavarok kezelése során az iskolapszichológussal (első alkalommal a gyermek és a szülő együtt találkozhatnak).
* Családlátogatások (ha a tanulót veszélyeztetettnek látjuk, osztályfőnök és a gyermek- és ifjúságvédelmi felelős). Az 1. osztályosok esetében a családlátogatás lehetőség a családok és a gyermekek megismerésére.
* Nyílt tanítási órák, foglalkozások.

Ezek a szervezeti fórumok alkalmasak arra is, hogy segítséget nyújtsanak a szülőknek gyermekük helyes neveléséhez.

A továbbfejlesztés lehetőségei:

* A szülői értekezleteken elméleti előadás, illetve konzultáció a nevelési problémákról.
* Év elején az éves munkatervet ismertető, félévkor értékelő SZMK-választmányi ülés tartása.
* A gyerekek szereplésének közös előkészítése: pl. kellékek elkészítése.
* Együttműködés tanuló, nevelő, szülő között: a megfelelő szülői háttér a legfontosabb segítő eleme az iskolai nevelőmunkának (házi feladat, gyűjtőmunka stb.)
* A szülők aktív részesei az iskolai ünnepségek, rendezvények előkészítésének: farsang, papírgyűjtés, osztálykirándulás, erdei iskola, osztályterem díszítése, karácsonyi bazár stb.
* Az iskolai életbe betekintés a nyílt héten tartott órákon, foglalkozásokon túl az iskolai ünnepségeken, mint például a karácsony, a gálaműsor, a művészeti iskola év végi vizsgái stb. – alkalmával is lehetőség nyílik.

A szülőket *E-KRÉTÁ-n keresztül* írásban vagy a szülői értekezleten szóban tájékoztatjuk azokról a lehetőségekről, amelyekkel az iskola segítséget tud nyújtani a tanulók eredményes felkészüléséhez, és információt ad az értékelés módjáról.

### 1.9. A tanulmányok alatti vizsga vizsgaszabályzata

Jelen vizsgaszabályzat az intézmény által szervezett tanulmányok alatti vizsgákra, azaz:

* osztályozó vizsgákra,
* különbözeti vizsgákra,
* javítóvizsgákra vonatkozik.

Hatálya kiterjed az intézmény valamennyi tanulójára:

* aki osztályozó vizsgára jelentkezik,
* akit a nevelőtestület határozatával osztályozó vizsgára utasít,
* akit a nevelőtestület határozatával javítóvizsgára utasít.

Kiterjed továbbá minden olyan tanulóra,

* akik átvételüket kérik az intézménybe, és ennek feltételeként az intézmény igazgatója különbözeti vizsga letételét írja elő.
* aki nyelvi alapcsoportból emelt szintű csoportba jelentkezik
* aki tanulmányait a művészeti iskola magasabb évfolyamán szeretné folytatni,
* az intézmény nevelőtestületének tagjaira és a vizsgabizottság megbízott tagjaira.

Az osztályozó-, javító és egyéb vizsgák lebonyolítására vonatkozó helyi szabályok:

*Alkalmassági vizsga*

Alkalmassági vizsga szervezhető a művészeti iskolában, a balett és a néptánc tanszakokra.

*Tanulmányok alatti vizsga*

Iskolánkban a helyi tanterv értékelési része szabályozza a tanév végén a tantárgyi vizsgák rendjét.

*Osztályozóvizsga*

Osztályozó vizsgát tehet a tanuló:

* ha felmentést kapott a tanórai foglalkozások alól;
* ha tanulmányi kötelezettségeinek az előírtnál rövidebb idő alatt tesz eleget;
* ha igazolt és igazolatlan hiányzása több 250 óránál, és a tantestület lehetőséget adhat a jogszabályok szerint az osztályozó vizsgára;
* ha egy-egy tantárgy éves óraszámának 30%-át meghaladja a hiányzás, és nem értékelhető a teljesítménye
* ha felkészültségről független vizsgabizottság előtt ad számot.

Az osztályozó vizsga időpontját az igazgató jelöli ki.

Az osztályozóvizsga előírásai:

* Az osztályozóvizsgát bizottság előtt kell tenni.
* Tagjai: szaktanár, munkaközösség-vezető, intézményvezető vagy a helyettese.
* Az osztályozóvizsgákat a tanítási év utolsó napjáig kell megszervezni.
* A sikertelen osztályozóvizsgát a tanuló a javítóvizsgán a továbbhaladás érdekében kijavíthatja.
* Jellegétől függően írásbeli, szóbeli, illetve gyakorlati részből áll.
* Az osztályzatot a bizottság állapítja meg.

*Különbözeti vizsga*

Különbözeti vizsgát csak abban az iskolában tehet a tanuló, amelyben tanulmányait folytatni kívánja. A különbözeti vizsgák időpontját az igazgató határozza meg.

Iskolaváltoztatás vagy külföldi tanulmányok magyarországi folytatása feltételeként írhatja elő az intézmény a különbözeti vizsga letételét. Abból a tantárgyból vagy tantárgyrészből kell különbözeti vizsgát tennie a tanulónak, amelyet az Intézmény a megkezdeni tervezett évfolyamtól alacsonyabb évfolyamon tanított, s amely tantárgy, tananyag ismerete feltétele a sikeres továbbhaladásnak, a magasabb évfolyamra lépésnek. A különbözeti vizsga tantárgyainak, tartalmának meghatározása során mindig egyedileg kell az intézmény vezetőjének határozatot hoznia a jelentkező tanuló ügyében.

*Javítóvizsga*

Javítóvizsgát az a tanuló tehet, aki 2-8. évfolyamon, a tanév végén egy-három tantárgyból elégtelen osztályzatot kapott.

A javítóvizsgák előírásai:

* A javítóvizsgát az iskola pedagógusaiból alakított bizottság előtt kell tenni.
* A bizottság tagja: szaktanár, osztályfőnök, intézményvezető vagy helyettese.
* A javítóvizsgáról jegyzőkönyvet kell felvenni.
* A javítóvizsga időpontja: augusztus 25-től 31-ig terjedhet.
* Az időpontjáról és helyéről a tanulót, illetve a szülőjét/gondviselőjét értesíteni kell 30 nappal korábban.
* A javítóvizsga eredményét az osztályfőnök írja be a törzslapba és a bizonyítványba, a záradékot az osztályfőnök és az intézményvezető írja alá.
* A javítóvizsga helye az az iskola, ahonnan a tanulót javítóvizsgára utasították. A vizsga eredményét a távoztató iskola a távozási bizonyítványon keresztül jelzi a fogadó intézménynek. Amennyiben más helységbe költözik, új iskolájában is tehet javítóvizsgát.
* A javítóvizsga nem ismételhető.
* Azt a tanulót, aki az osztályozó-, illetve javítóvizsgán nem jelent meg, úgy kell tekinteni, mintha sikertelen vizsgát tett volna.

**1.10. Az iskolaváltás, valamint a tanuló átvételének szabályai**

Az első osztályos tanulók felvételéről - a tankerület koordinálása mellett - az intézményvezető dönt. Felsőbb évfolyamokra történő tanulói felvételnél - az egyedi körülmények mérlegelése alapján - az intézményvezető dönt.

Új tanuló tanuló csak intézményvezetői engedéllyel írható be a férőhely és a tanulói összetétel figyelembevételével.

Más iskolából történő átiratkozás esetén a helyi tantervek különbözőségeiből adódó tantárgyi lemaradást pótolni kell, a tanuló felkészítéséről a szülőnek kell gondoskodni.

Az iskolába a magasabb évfolyamra érkező tanulók esetében különösen kell figyelni az osztályba, csoportba helyezés miatt az alábbi szempontokra, esetekre:

* Integrált oktatás miatt
	+ A szakmai alapdokumentum tartalmazza az SNI, BTMN tanulók integrált oktatását is.
	+ A Pedagógiai Szakszolgálat javaslata alapján az intézményvezető dönt határozat formájában az egyedi foglalkozásokról, felmentésekről, mentesítésekről.

* Egyéni munkarendben tanulók ellátása

*2019. szeptember 1-jétől a következőként érvényes:*

Nkt. 45. § (5):  A tankötelezettség iskolába járással teljesíthető. Ha a tanuló egyéni adottsága, sajátos helyzete indokolja, és a tanuló fejlődése, tanulmányainak eredményes folytatása és befejezése szempontjából előnyös, a tankötelezettség teljesítése céljából határozott időre egyéni munkarend kérelmezhető. A szülő, nagykorú tanuló esetén a tanuló a kérelmet a tanévet megelőző június 15-éig nyújthatja be a felmentést engedélyező szervhez. Ezen időpontot követően csak abban az esetben nyújtható be kérelem, ha a tankötelezettség iskolába járással történő teljesítését megakadályozó körülmény merül fel. Jogszabályban meghatározott esetben az egyéni munkarendet biztosítani kell.

Szeptember 1-jétől nem az igazgató, hanem az Oktatási Hivatal engedélyezheti az **egyéni munkarend szerinti tanulást** abban az esetben, ha az a tanulmányok folytatása és befejezése szempontjából „előnyös” a tanuló számára. (Fontos változás az is, hogy a megszűnt magántanulói jogviszonnyal ellentétben) az **egyéni munkarend** szerinti tanulás kizárólag **határozott időre kérelmezhető**.

* Könnyített és gyógytestnevelés ellátása esetén
* A könnyített és gyógytestnevelési foglalkozásokra besorolásról, szakorvosi vélemény alapján az iskolaorvos dönt. A foglalkozások megszervezése az intézményvezető feladata.
* Külföldről érkező tanuló felvételekor

A külföldi általános iskolai bizonyítványok által tanúsított végzettségi szint elismerésének két módja lehetséges:

* az alapfokú végzettségi szintnek az Oktatási Hivatal Magyar Ekvivalencia és Információs Központja (MEIK) által történő teljes jogi hatályú elismerése,
* és a valamely oktatási intézmény által végzett, továbbtanulás céljából történő elismerés.

Az alapfokú végzettségi szint elismeréséről rendelkező határozat azt állapítja meg, hogy az adott külföldi bizonyítvány a magyar általános iskolai bizonyítvánnyal azonos végzettségi szintet tanúsít.

**1.11. Az intézmény hagyományos programjai, rendezvényei, jeles napjai**

Az iskolai hagyományok ápolása, ezek fejlesztése és bővítése, valamint az iskola jó hírnevének megőrzése, öregbítése az iskolaközösség minden tagjának joga és kötelessége. A hagyományok ápolásával kapcsolatos feladatokat, továbbá az ünnepélyekre, meg-emlékezésekre, rendezvényekre vonatkozó időpontokat, valamint a szervezési felelősöket a nevelőtestület az éves munkatervben határozza meg.

Nemzeti múltunk ápolása kiemelten is a nemzeti összetartozás napja és a „Határtalanul” című témanap és projektnap keretében történik.

Ünnepségeink, megemlékezéseink:

* nemzeti ünnepeink
* tanévnyitó ünnepély
* tanévzáró ünnepély
* nemzetünk szabadságtörekvéseit tükröző,
* továbbá nemzeti múltunk mártírjairól szóló megemlékezések
* karácsonyi ünnepség

Ünnepi jellegű rendezvények:

* adventi gyertyagyújtás
* év végi balett- és néptánc-vizsgaelőadás
* anyák napi megemlékezések vagy köszöntések előkészítése osztálykeretben

Iskolai és osztályszintű versenyek és szórakoztató rendezvények:

* DÖK-nap
* diák-önkormányzati programok
* Mátyás tudósai a Kőrösiben megyei verseny
* Kőrösi Kupa
* karácsonyi és húsvéti játszóház és bazár
* farsang
* házibajnokságok, szaktárgyi versenyek
* kulturális rendezvények
* pályázatokhoz kapcsolódó oktatási-nevelési programok
* pedagógusok részére sportprogramok, egészségmegőrző programok
* sulidiszkó
* nyári táborok

Egyéb hagyományok:

* Az 1. osztályosokat a tanévnyitó ünnepélyen köszöntjük és megajándékozzuk.
* A 8. osztályosokat az utolsó tanítási napon búcsúztatjuk, „ballagtatjuk”, sikereiket a ballagáson hozzuk nyilvánosságra.
* Kőrösi-plakettet kaphatnak a nyolc évig kitűnő és/vagy olyan jeles tanulmányi eredményű 8. osztályos tanulók, akik országos vagy nemzetközi szinten iskolánk hírnevét öregbítik.
* A többi tanuló és pedagógus sikereit, elért kiemelkedő eredményeit az aktuális tanévzáró iskolagyűlésén, ünnepségén hozzuk nyilvánosságra.
* nyílt tanítási napok
* egészségnevelési hónap
* papírgyűjtés
* jeles napok: zenei világnap, az aradi vértanúk napja, állatok világnapja, madarak és fák napja, a Föld napja
* tehetségnap
* témahetek (fenntarthatósági, pénz7)
* óvoda-iskola együttműködés rendezvényei
* osztálytalálkozók, évfolyam-találkozók
* pedagógusok találkozója
* tanév végi balett- és néptánc-vizsgaelőadás; *a nyolc évig táncoló tanulók köszöntése; az év táncosa (Aranypántlika, Legénybot és Az év arany balettcipőse) díjak átadása.*

A hagyományápolás külső megjelenési formái:

* Intézményünk homlokzatán nevünk megjelölése.
* Az iskola előkertjében 2000-ben felállított kopjafa, Pándi István fafaragó munkája.
* Az iskola tanulóinak és pedagógusainak ünnepi megjelenése.
* Az iskola hagyományos sportfelszerelése a Kőrösi-póló.
* A néptáncosok Corvinka pólója.